22.6.2023
FI
Euroopan unionin virallinen lehti
C 220/11
SUHTAUTUU MYÖNTEISESTI KOMISSION AIKOMUKSEEN TOTEUTTAA SEURAAVAT TOIMET JA KANNUSTAA JÄSENVALTIOITA TOTEUTTAMAAN SEURAAVAT TOIMET: 14. otetaan huomioon kasvinsuojeluaineiden ja biosidivalmisteiden turvallisuusarvioinnissa ja niitä koskevassa päätöksenteossa, että tieteellisen tutkimuksen ja näytön perusteella kasvinsuojeluaineiden ja biosidivalmisteiden käyttö voi aiheuttaa vastustuskyvyn syntymistä ihmisille ja eläimille tarkoitettuja mikrobilääkkeitä vastaan, sekä tarkistaa päätöksiä tarvittaessa, jos saadaan uutta näyttöä.
Asiaankuuluvien tuotteiden osalta olisi pantava tarvittaessa täytäntöön asianmukaiset käyttöä koskevat ehdot tai rajoitukset.
E.
Mikrobilääkkeiden käytön ja mikrobilääkeresistenssin suositellut tavoitteet
KEHOTTAA JÄSENVALTIOITA: 15. ryhtymään asianmukaisiin kansallisiin toimenpiteisiin, joiden tarkoituksena on varmistaa, että vuoteen 2030 mennessä antibioottien kokonaiskulutus ihmisillä (ilmoitettuna määriteltynä vuorokausiannoksena (DDD) 1 000 asukasta kohden vuorokaudessa) avo- ja sairaalasektoreilla yhteensä, pitkäaikaishoitolaitokset ja kotihoito mukaan luettuina, vähenee unionissa 20 prosentilla perusvuoteen 2019 verrattuna; 16. ryhtymään asianmukaisiin kansallisiin toimenpiteisiin, joiden tarkoituksena on varmistaa, että vuoteen 2030 mennessä vähintään 65 prosenttia kaikista ihmisillä käytetyistä antibiooteista kuuluu WHO:n AWaRe-luokittelun mukaiseen Access-ryhmään (64).
17. ryhtymään asianmukaisiin kansallisiin toimenpiteisiin, joiden tarkoituksena on varmistaa, että vuoteen 2030 mennessä metisilliinille vastustuskykyisen Staphylococcus aureus-bakteerin (MRSA) aiheuttamien veriviljelypositiivisten infektioiden kokonaisilmaantuvuus (määrä 100 000 ihmistä kohden) vähenee EU:ssa 15 prosentilla perusvuoteen 2019 verrattuna.
18. ryhtymään tarvittaviin kansallisiin toimenpiteisiin, joiden tarkoituksena on varmistaa, että vuoteen 2030 mennessä kolmannen sukupolven kefalosporiineille vastustuskykyisen Escherichia coli -bakteerin aiheuttamien veriviljelyposi­ tiivisten infektioiden kokonaisilmaantuvuus (määrä 100 000 ihmistä kohden) vähenee EU:ssa 10 prosentilla perusvuoteen 2019 verrattuna.
19. ryhtymään tarvittaviin kansallisiin toimenpiteisiin, joiden tarkoituksena on varmistaa, että vuoteen 2030 mennessä karbapeneemeille vastustuskykyisen Klebsiella pneumoniae bakteerin aiheuttamien veriviljelypositiivisten infektioiden kokonaisilmaantuvuus (määrä 100 000 ihmistä kohden) vähenee EU:ssa 5 prosentilla perusvuoteen 2019 verrattuna.
Jäsenvaltioille suositellut valtiokohtaiset panokset näiden unionin tavoitteiden saavuttamiseksi on esitetty tämän suosituksen liitteessä.
20. kehittämään indikaattoreita, joilla voidaan tukea suositeltujen tavoitteiden sekä muiden mikrobilääkeresistenssiin liittyvien tavoitteiden, kuten infektioiden ehkäisyyn ja torjuntaan, mikrobilääkkeiden käytön hallintaan, määräyskäy­ täntöihin sekä koulutukseen liittyvien tavoitteiden saavuttamista, ja jakamaan parhaita käytäntöjä niiden käytöstä.
SUHTAUTUU MYÖNTEISESTI KOMISSION AIKOMUKSEEN TOTEUTTAA SEURAAVAT TOIMET JA KANNUSTAA JÄSENVALTIOITA TOTEUTTAMAAN SEURAAVAT TOIMET: 21. otetaan käyttöön tarvittavia toimenpiteitä, joilla voidaan edistää Pellolta pöytään strategian ja saasteettomuustoiminta­ suunnitelman tavoitteita vähentää tuotantoeläimille annettavien ja vesiviljelyssä käytettävien mikrobilääkkeiden kokonaismyyntiä EU:ssa50 prosentilla vuoteen 2030 mennessä.
F.
Tietoisuuden lisääminen ja koulutus
KANNUSTAA JÄSENVALTIOITA: 22. varmistamaan yhteistyössä korkeakoulujen ja ammatillisten oppilaitosten sekä sidosryhmien kanssa ja pedagogisen ja käyttäytymistiedon avulla, että muiden muassa lääketieteen, hoitotyön, kätilöpalvelujen, farmasian, hammaslää­ ketieteen, eläinlääketieteen, maatalouden ja agronomian sekä ympäristö- ja ekologisten tieteiden kansalliset täydennys­ koulutusohjelmat ja opetusohjelmat sisältävät mikrobilääkeresistenssiä koskevaa pakollista monialaista koulutusta infektioiden ehkäisystä ja torjunnasta, ympäristöriskeistä, bioturvallisuudesta ja mikrobilääkkeiden käytön hallinnasta soveltuvin osin; (64) https://www.who.int/publications/i/item/2021-aware-classification.